钦定古今图书集成/明伦汇编/氏族典/第466卷 > 《廖用贤尚友录》 > 卫瓘
## 钦定古今图书集成/明伦汇编/氏族典/第466卷 > 《廖用贤尚友录》 > 卫瓘

按《晋书卫瓘传》：“瓘字伯玉，河东安邑人也。高祖暠，汉
明帝时以儒学自代郡征至河东安邑卒，因赐所亡
地葬之，子孙遂家焉。父觊，魏尚书。瓘以明识清允称，
袭父爵阌乡侯。弱冠为魏尚书郎，转中书郎。在位十
年，以任职称。累迁散骑常侍。陈留王即位，拜侍中，转
廷尉卿。泰始初，进爵为公，都督青州诸军事、青州刺
史。”所在皆有政绩。除征北大将军、幽州刺史。咸宁初，
征拜尚书令。性严整，以法御下。太康初，迁司空。杨骏
与瓘不平，瓘告老逊位，进位太保，以公就第。惠帝即
位，杨骏诛，以瓘录尚书事，与汝南王亮共辅朝政。亮
奏遣诸王还藩，与朝臣廷议，无敢应者，唯瓘赞其事，
楚王玮由是憾焉。贾后素怨瓘，且忌其方直，不得骋
己淫虐，又闻瓘与玮有隙，遂谤瓘与亮欲为伊、霍之

及孙等九人同被害。楚王玮之伏诛也，追瓘伐蜀勋，
封兰陵郡公，谥曰成。